
Zoologisk Kobberstikningskunst og dansk Entomologi led et 
stort Tab ved E. A. Lövenpars pludselige Död den 6. Juli dette 
Aar. Medens hans rige Virksomhed som Kobberstikker er kjendt 
og skattet höit af Zoologer i alle Kulturlande, var hans Betyd- 
ning som entomologisk Samler og Museumsmand selvfölgelig sær- 
lig kjendt i de naturhistorisk interesserede Kredse i hans Fædre- 
land, men i de sidste 17 Aar havde han desuden ved Arbeider 

over danske Coleoptera skaffet sig et Navn som udmærket grun- 
dig videnskabelig Forfatter. Der var saaledes ypperlige Grunde 
til at sætte ham et Minde i Tidsskriftet, der udgives af den en- 
tomologiske Forening i Stockholm; han var forövrigt selv Med- 
lem af Foreningen, og alle Medlemmer kjende idetmindste nogle 
Tavler, han har stukket til Tidsskriftet. Og da vor Forenings 
höitærede Formand, Hr. Prof. CHR. AURIVILLIUS, allerede i Juli 
opfordrede Undertegnede til at skrive en Artikel om Lövenat, 
meente jeg at burde fölge Opfordringen, saameget mere som jeg 
har kjendt min afdöde Ven i over 25 Aar og troer at have Be- 
tingelser i höiere Grad end maaskee nogen Anden for at kunne 
værdsætte hans samlede Virksomhed. 

Lövenpar födtes den 14. Juli 1839 i Jylland i Byen Ran- 
ders, hvor hans Fader var Boghandler. Hjemmet var mörkt og 
Opdragelsen streng. Drengen fik tidlig Lyst til at studere Natur- 
historie, men Forældrene vilde ikke hjælpe, og han blev sat i 
Smedelære, hvor han var i Aareviis og befandt sig ilde. Men 
hans Interesse for Zoologien lod sig ikke undertrykke, og han 
samlede Insekter med Iver. En Tante, der havde Medfölelse 

. med ham, besluttede endelig at gribe ind: hun tog ham med sig 
til Professor J. C. Scmöpre og anmodede denne Mand om at 
tage sig af ham. Scmöpre havde selv stukket Tavlerne til sine 
Ungdomsarbeider, saaledes de 25 Tavler til det store Værk: 
Genera og Species af Danmarks Eleutherata, 1841; han lærte 
nu LövenDat Kobberstikningens vanskelige Kunst, og senere reiste 
den unge Mand med offentlig Understöttelse til Paris, hvor den 
naturhistoriske Kobberstikning endnu dengang stod i fuld Blomst, 
og hvor han uddannede sig videre hos DEBRAY og PICART. Alle- 
rede i 1862 træffes LöveNDALs Navn paa Tavler i det af SCHIÖDTE 
gjenoplivede »Naturhistorisk Tidsskrift»; dettes 3:dje Række ud- 
kom fra 1861 til 1884 og bestaaer som bekjendt af 14 statelige 
Bind, til hvilke Lövenpat har stukket de allerfleste Tavler, langt 
over 200. De fleste Arbeider i denne Publication omhandle 
Arthropoder og ere forfattede af Scmiöpres Elever og fremfor 
Alt af ham selv, der tillige har tegnet over Halvdelen af Tav- 
lerne; Betydningen af LövenpaLs Kobberstikkervirksomhed for 
dansk Zoologie og specielt for dens entomologiske Green er 
iöinespringende for Enhver, der har havt Anledning til at gjöre 

sig bekjendt med endeel Bind af det saa ansete Tidsskrift, som 
bl. A. udmærker sig ved en Smag og Skjönhed, der er langtfra 
hyppig i den zoologiske Literatur. — Dernæst har LÖVENDAL 
stukket alle Tavler (over 60) til det store Folioværk »Zoologia 
Danica», som blev startet af SCHIODTE og efter dennes Död bli- 
ver udgivet af denne Artikels Forfatter. Endvidere har han stuk- 
ket en lang Række Tavler for danske Zoologer til det Kgl. D. 
Vidensk. Selskabs Publicationer, til »Vidensk. Meddelelser fra 
den Naturhist. Forening i Kjöbenhavn» og til talrige udenland- 
ske Tidsskrifter. Men endda ere vi langtfra færdige, thi Löven- 
DAL har udfört en betydelige Række for störste Delen store Be- 
stillinger for Udlandet, saaledes for Prof. G. Retzius i Stock- 
holm, for Prof. M. Sars og Prof. G: O. Sars i Norge, for Prof. 
G. J. ALLMAN i England, for Prof. For i Schweiz, PAGENSTECKER's 
Pathologischer Atlas des Augapfels til Tydskland, endelig en 
Mængde store Tavler til et amerikansk botanisk Værk, hvis Illu- 
stration dirigeres fra Paris. Alene disse Bestillinger fra saa mange 
Riger vidne tilstrækkeligt om den store Anseelse, LÖvENDAL nöd 
som Kobberstikker blandt Naturforskere rundt om i start sagt 
alle Kulturlande, men forövrigt finder man ogsaa hans Stik frem- 
draget i Udlandets kritiske og refererende Literatur, og i en lang 
Aarrække har han vistnok almindelig været anseet for »Fyrsten 
blandt zoologiske Kobberstikkere», som han blev kaldt i et ame- 
rikansk Tidsskrift. Han kunde selvfölgelig tegne smukt, men det 
forekommer mig, at han stak betydelig bedre end han tegnede, 
og særlig som entomologisk Kobberstikker var han aldeles for- 
trinlig: baade hans Nöiagtighed i Gjengivelsen af de smaa De- 
tailler i godt udförte Tegninger samt Reenheden og Kraften i 
Stikket var vistnok större end hos nogen anden Kunstner fra den 
sidste Fjerdedeel af det nittende Aarhundrede. 

ScHIÖDTE har mere end een Gang sagt mig, at de store 
Kobberstikkere, der have præsteret ypperlige Ting paa Entomo- 
logiens Omraade, have havt Interesse for eller ligefrem selv dyr- 
ket denne Videnskab. Den, der giver sig meget af med Insek- 
ter, faaer, hvis han förövrigt duer synderligt, i allerhöieste Grad 
sit Öie vænnet til at opfatte selv de ubetydeligste Differenser i 
Form og i Overfladens Skulptur, etc. Men det synes som om 
en slig Skjærpelse i Opfattelsen af fine Detailler er yderst frem- 

mende for Udviklingen af nogle af de Evner, der kreves for at 
blive en fortrinlig Kobberstikker paa dette Felt. Og det gjæl- 
der utvivlsomt i al Almindelighed, at den Kobberstikker eller 
Tegner, der selv giver sig af med at studere Dyr, lærer at see 
paa disse og at gjengive, hvad han seer, paa en Maade, der af- 
viger grumme meget fra det saakaldte kunstneriske Syn og de 
sædvanlige Former for dettes Yttringer, han lærer Iagttagelse af 
Detailler og den absolute Respekt for Nöiagtighed. Paa LÖVEN- 
DAL passer dette i fuldt Maal, thi ligefra Drengeaarene til sin 
Död var han en ivrig Samier af danske Coleoptera, i de senere 
Aar optraadte han som videnskabelig Forfatter paa dette Felt, 
og hans Tegninger og Stik bære tydelige Vidnesbyrd om hans 
fortrinlige entomologiske Öie. Som ungt Menneske præparerede 
han Insekter for Grosserer B. H. WESTERMANN, hvis Samling (der 
indeholdt c. 45,000 Arter, af hvilke c. 31,000 Coleoptera) i sin 
Tid nöd stor Berömmelse som en af de rigeste og smukkeste i 
Europa; i 1868 overdroges denne Samling efter Eierens Död af 
hans Sön til Universitetets zoologiske Museum i Kjöbenhavn, 
LÖvenDar fik ifölge Giverens Forlangende en lille Stilling som 
Conservator ved Samlingen og forblev til sin Död knyttet til 
Museet. For dette præparerede og opstillede han i Aarenes Löb 
utallige indenlandske og udenlandske Insekter; hans Hovedarbeide 
paa dette Felt er Opstillingen af næsten hele den meget store 
Samling af danske Coleoptera. Fra sin tidlige Ungdom anvendte 
ban desuden saa at sige al den Tid, han kunde spare fra sin 
Kobberstikning og fra sit Arbeide for WESTERMANN og senere for 
Museet, til at fremme sin private Samling af danske Biller. Hvert 
Aar foretog han en Række Excursioner, og han har gjennemsögt 
næsten alle mere charakteristiske Egne af Danmark. Ingen her 
hjemme har kjendt de danske Coleoptera saa godt som han. 
Hans Samling, der er rig paa Sjeldenheder og i det Hele er et 
uovergaaeligt Mönster med Hensyn til Præparation, er efter hans 
Död afgivet til Museet ifölge en af ham selv for nogle Aar siden 
truffen Bestemmelse. — Paa sine Excursioner samlede han for- 
övrigt ikke blot de udviklede Coleoptera, men ogsaa disses Lar- 
ver og tillige alskens Land-Arthropoder, som han meente vare 
sjeldne eller maaskee kunde have Interesse for Zoologer, der stu- 
derede andre Grupper, og Alt afgav han til Museet; paa Ud- 

flugterne havde han altid nogle faa Glas med Spiritus hos sig 
til Opbevaring af saadanne Sager. Han har saaledes skaffet ad- 
skillige af de af Scmiöpre beskrevne Coleoptera-Larver, de fleste 
Chelonethi, vort Museum eier, har han taget ved Sigtning, lige- 
ledes har han samlet en stor Mængde Araneæ, hvoriblandt en 
Række sjeldne eller for vor Fauna nye Former. Det var önske- 
ligt, at mange Samlere af Coleoptera vilde bære sig ad paa lig- 
nende Viis, thi saa vilde de store Lands-Museer blive berigede 
med mange interessante Former og Kundskaben om hvert enkelt 
Lands Fauna voxe hurtigere. 

Da LövenDar var i Midlen af Fyrrerne begyndte han som 
sagt at optræde som videnskabelig Forfatter. Hans förste Ar- 
beide er »Fortegnelse over de i Danmark levende Phalacroidæ, 
Nitidularie, Trogositide, Colydiidæ og Cucujidæ» (Naturh. 
Tidsskr. 3 R., B. XIV, 1884, p. 455—90). Derpaa fulgte 
s Tomici Danici» (Entomol. Meddelelser, 2. B., 1889, p. 11—84, 
med ı Tavle), en Fortegnelse med udförligt affattede, analytiske 
Bestemmelsestabeller, og i dette Arbeide efterviser han, at en 
Række af vore Tomici have et Par Generationer aarligt i Dan- 
mark. En taabelig Artikel i et forstligt Tidsskrift fremkaldte et 
Svar fra LÖVENDAL: »Oplysninger til Hr. C. V. Prytz's Anmel- 
delse af Tomici Danici (Entom. Meddel. 2 B. p. 128—150), 
og heri destruerer han grundigt sin Kritikers löse Udtalelser. 
Derpaa fulgte i 1890 to smaa supplerende Artikler om Tomici 
(Entom. Meddel. 2. B., p. 196—205 og p. 206—211); i 1893 
kom: »Fortegnelse over de i Danmark levende Cryptophagida 
og Lathridiidæ» (Entom. Meddel. 3. B. p. 225—76). I disse 
og de nærmest fölgende Aar studerede han, hjulpet med smaa 
Reiseunderståttelser af Staten, ivrigt videre paa de danske Tø- 
mici, og i 1898 udgav han sit anselige Værk »De danske Bark- 
biller (Scolytide et Platypodide Danice) og deres Betydning 
for Skov- og Havebruget. Med 8ọ i Texten indtrykte Afbildnin- , 
ger og 5 Kobbertavler. Udgivet paa Carlsbergfondets Bekost- 
ning» (224 Sider i Kvart). Heri har han givet en ny og yderst 
omhyggelig Fremstilling af Æmnet med den meest indgaaende 
Benyttelse af den vældige, væsentlig fremmede Literatur, af hvil- 
ken han i en Liste opförer 198 Böger og Artikler som citerede. 
Det skjönne Arbeide, som den entomol. Forenings Coleopterolo- 

ger og Forstmænd bör studere flittigt, er hidtil hans videnskabe- 
lige Hovedværk, men det vil blive overstraalet af et andet. Han 
efterlader nemlig Materiale, baade Text og Tegninger, til et stort 
Værk over Danmarks Hydrophili, og det er saa vidt fremskredet 
fra hans Haand, at det vil være muligt at faae det gjort istand 
til Udgivelse, hvilket Undertegnede haaber at faae besörget i en 
temmelig nær Fremtid. Arbeidet viser et stort Fremskridt i For- 
hold til sin Forgjænger med Hensyn til nye videnskabelige Op- 
dagelser, og det er forövrigt interessant at see, hvorledes Forfat- 
teren fra sin förste Publication til dette sidste Værk gradviis 
arbeider sig fremad til större og större selvstændig Indtrængen i 
Æmnerne. 

Den almindelige Opfattelse af LÖVENDAL mellem hans Ven- 
ner og Bekjendte er, at han var i höi Grad paalidelig, flittig og 
stilfærdig; hans stille Væsen antog endog undertiden Form af 
Geneerthed. Excursioner foretog han ofte sammen med en eller 
to Andre, og paa saadanne Toure fik man ret Leilighed til at 
see hans udholdende Energi baade til- at gaae den ofte lange 
Vei efter en lovende Lokalitet og i at meisle i Stubbe, sigte 
Myretuer (et i sine Consekvenser ofte ret ubehageligt Arbeide!), 
at banke blomstrende Cratægus, at kætse, o. s. v. Han var 
næsten utrættelig, og selv om Veirforholdene just ikke vare de 
bedste eller Udbyttet var under Forventning, saa var han altid 
fornöielig paa sin egen stille Maade, altid parat til et lunt Smil 
over noget pudsigt; fandt han særlig interessante Ting var han 
straalende Resten af Dagen, medens Udbyttet, der var Gjenstand 
for den störste Omhu, blev beseet Gang paa Gang. — Det Bil- 
lede, der ledsager denne lille Biographi, er desværre kun en 
Reproduktion efter et Photographi taget for en Snees Aar siden 
eller mere; der existerer nemlig intet Portrait af ham fra en senere 
Tid, da han efter sin Families Udsagn var uvillig til at lade sig 
photographere. — Han döde aldeles pludseligt: han havde været 
paa Museet Störstedelen af Dagen, mens han henad Aften vex- 
lede nogle Ord paa Gaden med en Bekjendt blev han syg, faldt 
umiddelbart derpaa bevidstlös om, blev bragt paa Hospitalet og 
döde inden Midnat, Hans Hustru og hans eneste Barn, en gift 
Datter, overleve ham. 

Saaledes var denne Mand, som forholdsviis tidligt, nemlig 

knap 62 Aar gammel, blev revet bort fra sin fleersidede Virk- 
somhed. Dansk Entomologi mistede i ham en udmærket Arbei- 
der, medens Adskillige ville, med denne Artikels Forfatter, savne 
hans fortrinlige Hjælp som Kobberstikker langt ind i Fremtiden. 
Som Samler og Museumsmand vil han blive mindet med stor 
Venlighed af Enhver, der kjendte ham lidt nærmere; hans Vær- 
ker om 7omici og Hydrophili ville blive staaende i Literaturen 
og bære Vidnesbyrd om hans Soliditet som videnskabelig For- 
fatter, medens hans Hundreder af Kobbertavler, der for en stor 
Deel ere knyttede til vigtige Værker i den internationale Viden- 
skab, ville bevare hans Navn som Kobberstikker rundt om hos 
Alverdens Naturhistorikere langt ud over det tyvende Aarhundrede. 
Kjøbenhavn d. 15. September 1901. 
H. J. Hansen. 


ELEANOR ANNE ORMEROD, 


> Den 11 sistlidne juli bortrycktes genom döden den för sina 
högt vårderade arbeten i praktisk entomologi vida bekanta miss 
ELEANOR Å. ORMEROD, som sedan 1888 vistats vid Torrington 
House, St. Albans i England. ; 
Miss ORMERODS omfattande verksamhet som författarinna af 
årsberåttelser och handböcker rörande skadeinsekter började år 
1877 med hennes första »report», hvars titel var »Notes of 
observations of injurious insects». Detta arbete fick seder- 
mera många efterföljare, ty årligen utkom ett nytt häfte ända till 
och med 1891. De utgöras af två serier, den första bestående 
af 22: årgångar och den andra af blott 2, hvilka sistnämnda 

